# Bhagavad Gita

### Wikipedia

Bhagavad Gītā (भगवद्गीता, usein lyhyemmin "Gita") on 400–100 eaa syntynyt hindulaisuuden pyhä kirjoitus, joka on osa laajempaa tekstikokonaisuutta Mahabharataa. Teoksen nimi tarkoittaa "Herran laulua", ja sen sanotaankin olevan ainoa tunnettu pyhä kirjoitus, jonka on sanellut jumala tai hänen inkarnaationsa suoraan. Bhagavad Gītāssa Krishna, joka hindulaisuuden valtasuuntauksissa katsotaan Vishnun avataraksi, ilmoittaa olevansa Jumala ja kuvailee omaa jumaluuttaan sekä olemassaolevan suhdetta itseensä.

Kahdeksantoistakappaleinen kirja koostuu seitsemästäsadasta säkeestä. Kappaleiden nimet ovat seuraavat:

1. Arjuna-viṣāda-yogaḥ - Arjunan murheen jooga
2. Sāṅkhya-yogaḥ - Analyyttinen jooga
3. Karma-yogaḥ - Toiminnan jooga
4. Jñāna-karma-sannyāsa-yogaḥ - Tiedon, toiminnan ja luopumisen jooga
5. Sannyāsa-yogaḥ - Luopumisen jooga
6. Dhyāna-yogaḥ - Meditaation jooga
7. Jñāna-vijñāna-yogaḥ - Tiedon ja oivalluksen jooga
8. Tāraka-brahma-yogaḥ - Korkeimman saavuttamisen jooga
9. Rāja-vidyā-rāja-guhya-yogaḥ Korkeimman tiedon ja salaisuuden jooga
10. Vibhūti-yogaḥ - Jumalaisten mahtien jooga
11. Viśva-rūpa-darśana-yogaḥ - Kosmisen muodon näyn jooga
12. Bhakti-yogaḥ - Antaumuksen jooga
13. Kṣetra-kṣetrajña-yogaḥ - Toimintakentän ja sen tuntijan jooga
14. Guṇa-traya-vibhāga-yogaḥ - Kolmen laadun ilmentymän jooga
15. Puruṣottama-yogaḥ - Korkeimman henkilön jooga
16. Daivāsura-sampad-vibhāga-yogaḥ - Jumalaisten ja demonisten ominaisuuksien jooga
17. Śraddhā-traya-vibhāga-yogaḥ - Kolmenlaisen uskon tutkimisen jooga
18. Mokṣa-sannyāsa-yogaḥ - Vapautuksen ja luopumisen jooga

Näistä kuuden ensimmäisen sanotaan käsittelevän karmaa, eli toimintaa, kuuden keskimmäisen bhaktia eli antaumusta, ja kuuden viimeisen jnanaa eli tietoa.

Eräs yleisesti tunnetuimmista Bhagavad Gitan kohdista on fyysikko Robert Oppenheimerin lainaus kappaleesta 11.32. Tarinan mukaan Oppenheimer olisi sanonut atomipommin räjäytyksen yhteydessä englanniksi "Now, I am become Death, the destroyer of worlds".[1] Oppenheimerin lause voitaisiin kääntää suomeksi esimerkiksi muotoon "Nyt olen kuolema, maailmojen tuho". Suomennoksessa vastaava kohta kuuluu "Minä olen Aika, maailmojen mahtava lopettaja, ja olen täällä tuhotakseni kaikki ihmiset".[2] Myös englanninkielisiä käännöksiä on erilaisia ja lauseen voi ymmärtää eri tavalla käännöksestä riippuen.

Bhagavad-gītā on luettavissa suomeksi osoitteessa http://gita.wisewisdoms.com/. Muita suomenkielisiä käännöksiä ovat Biokustannus Oy:n julkaisema Martti Humun saksasta kääntämä Bhagavad-Gîtâ vuodelta 1905, Gaudeamuksen sanskriitista käännetty laitos Bhagavadgītā: Herran laulu sekä A.C. Bhaktivedanta Swamin täydellinen, alkuperäistekstillä ja kommentaareilla varustettu Bhagavad-gītā kuten se on.

## [muokkaa] Suomennokset

- Bhaktivedanta, A. C. (2004): Bhagavad-gītā kuten se on. (Alkuteos: Bhagavad-gītā as it is, 1968.) Mukana alkuperäinen sanskriit-teksti.. Stockholm: Bhaktivedanta Book Trust. ISBN 91-7149-487-1

- (1991): Bhagavad-Gîtâ: Laulu jumaluudesta, tahi, oppi jumalallisesta olemuksesta. Alkuteos julkaistu ensimmäisen kerran: Helsinki: Omatunto, 1905. Näköispainos. Saksankielelle kääntänyt Franz Hartmann. Saksankielestä suomentanut Martti Humu. Julkaisijat: Blavatsky-looshi, Ruusu-Ristin kirjallisuusseura ja Biokustannus. Helsinki: Biokustannus. ISBN 952-90-2604-8

- (1975): Bhagavadgītā: Herran laulu. Sanskritin kielestä suomentanut Marja-Leena Teivonen. Helsinki: Gaudeamus. ISBN 951-662-125-2

## [muokkaa] Viitteet

1. ↑ James A. Hijiya: The Gita of J. Robert Oppenheimer (PDF)
2. ↑ [1]

## [muokkaa] Aiheesta muualla

- http://gita.wisewisdoms.com/ Bhagavad Gita suomeksi

Haettu osoitteesta http://fi.wikipedia.org../../../b/h/a/Bhagavad_Gita_08a2.html

Luokat: Hindulaisuuden pyhät kirjoitukset | Kirjat | Pyhät kirjoitukset

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Bahasa Melayu
- Česky
- Deutsch
- Ελληνικά
- English
- Español
- Esperanto
- فارسی
- Français
- हिन्दी
- Italiano
- עברית
- Magyar
- Nederlands
- 日本語
- Norsk (bokmål)
- Norsk (nynorsk)
- Polski
- Português
- Русский
- संस्कृत
- Simple English
- Svenska
- தமிழ்
- తెలుగు
- Українська
- اردو
- 中文